turjo4nis/wikipedia-bn-dump-20250701 huggingface dataset:
ফ্রিক্সাস

গ্রিক পুরাণের ফ্রিক্সাস (Phrixus বা Phryxus) (  ;     , Phrixos) হচ্ছেন বিওটিয়ার রাজা অ্যাথামাস ও নেফিলি (মেঘদেবী) এর পুত্র। তিনি হেলি এর যমজ ভাই, এবং কলচিসরাজ ঈটিজকন্য ক্যালসিওপির দ্বারা আরগুস, ফ্রন্টিস, মেলাস ও সাইটিসোরাসের পিতা।

পুরাণ 
ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে। ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন।

ক্যালসিওপির গর্ভে ফ্রিক্সাসের চার পুত্র জন্মলাভ করে (কোন কোন সূত্র অনুসারে পাঁচ)। এই চারজন ছিল আরগুস, ফ্রন্টিস, মেলাস ও সাইটিসোরাস, যারা স্বর্ণমেষের চামড়া আনার অভিযানে আর্গোনটদের সেনাদলে যোগ দিয়েছিল। এই চারজন ছাড়াও কোন কোন সূত্র অনুসারে ফ্রিক্সাস ও ক্যালসিওপির প্রেসবন নামে আরও একজন পুত্রের কথার উল্লেখ আছে, যার উল্লেখ কখনই পূর্বোক্ত চার ভাই এর সাথে করা হয়নি। অ্যাথামাসের কোন পুত্রসন্তান অবশিষ্ট না থাকায় তিনি তার ভাই সিসিফাস এর দুই পৌত্র হেলিয়ার্টাস ও করোনাসকে (সিসিফাসপুত্র থারস্যান্ডারের পুত্র) দত্তক নেন, এবং তাদের হাতে রাজত্ব দিয়ে যান। করোনাস তার প্রাপ্ত অঞ্চলে করোনিয়া নামে একটি নগর প্রতিষ্ঠা করেছিলেন। প্রেসবন কলচিস থেকে বিওটিয়ায় ফিরে এলে তাকে তার পিতামত অ্যাথামাস এর পালকপুত্র হেলিয়ার্টাস ও করোনাস এর থেকে তার রাজত্ব লাভ করেন। প্রেসবনের পর তার পুত্র ক্লাইমেনাস অরকোমেনাসের রাজা হন।

টীকা

তথ্যসূত্র 

 অ্যাপোলোনিয়াস রোডিয়াস, আর্গোনেটিকা 
 সিউডো-অ্যাপলোডোরাস, বিবলিওথেকা 
 সিউডো- ইরোটোস্টিনিস, কাস্টাস্টারিজম 14, 19 
 হাইগিনাস, ফাবুলি 1–3, 12, 21, 22, 188 
 ওভিদ, মেটামরফসিস 7.8ff, Fasti 3.867ff 
 গাইস ভ্যালেরিয়াস ফ্ল্যাকাস, 1.281 ফা 
 প্যালিফ্যাটাস, ইনক্রেডিবিলিয়া 30

গ্রিক পুরাণের চরিত্র
গ্রিক পুরাণ
পাকিস্তানের রাজধানীর তালিকা

এটি পাকিস্তানের বর্তমান এবং প্রাক্তন প্রদেশ, অঞ্চল এবং দেশীয় রাজ্যগুলোর রাজধানী শহরের একটি তালিকা।

জাতীয় রাজধানী 
পাকিস্তানের স্বাধীনতার ঠিক ২০ বছর পর ১৯৬৭ সালে ১৪ই আগস্ট ইসলামাবাদকে আনুষ্ঠানিকভাবে পাকিস্তানের রাজধানী করা হয়। তবে পাকিস্তানের প্রথম রাজধানী ছিল  মুহাম্মদ আলী জিন্নাহর নির্বাচিত সিন্ধুর উপকূলীয় শহর করাচি। তৎকালীন সময়ের মতো এখনও করাচি হচ্ছে পাকিস্তানের বৃহত্তম শহর এবং অর্থনৈতিক রাজধানী। ১৯৫৯ সাল পর্যন্ত এটি পাকিস্তানের সরকারের আসন থেকে যায়। তারপর পাকিস্তানের সামরিক রাষ্ট্রপতি আইয়ুব খান পাকিস্তানের উত্তরে রাওয়ালপিন্ডিতে অবস্থিত পাকিস্তান সশস্ত্র বাহিনীর সদর দপ্তরের কাছে ইসলামাবাদে একটি নতুন রাজধানী নির্মাণের সিদ্ধান্ত নেন। এই প্রক্রিয়া চলাকালে রাওয়ালপিন্ডি পাকিস্তানের অন্তর্বর্তীকালীন রাজধানী ছিল। মোঘল আমলে বাংলা তথা বাংলাদেশের বন্দর নগরী চট্টগ্রামের নাম ছিল ইসলামাবাদ। এই নাম থেকে প্রভাবিত হয়েই পাকিস্তানের নতুন রাজধানীর নামকরণ করা হয়।

১৯৬২ সালে তৎকালীন পূর্ব পাকিস্তানের উচ্চ জনসংখ্যার কারণে পূর্ব পাকিস্তানের প্রাদেশিক রাজধানী ঢাকাকে পুরোদেশের বিধানিক রাজধানী করা হয়েছিল।

করাচি থেকে রাজধানী স্থানান্তরিত করার কারণসমূহ হল যে এটি পাকিস্তানি জনগণের জাতিগত বৈচিত্র্যের প্রতিফলন ঘটাবে, এটি করাচির ব্যবসায়িক ও বাণিজ্যিক ক্রিয়াকলাপ থেকে আলাদা হবে এবং সারাদেশ থেকে যেকেউ সহজেই রাজধানীতে যাতায়াত করতে পারবে। তবে ১৯৬০-এর দশকের শেষের দিকেও ইসলামাবাদে রাজধানী স্থাপনের পদক্ষেপ পুরোপুরি কার্যকর হয়নি। তাই বেশ কিছু বছর ধরে বেশ কয়েকটি সরকারী মন্ত্রণালয় নিকটবর্তী রাওয়ালপিন্ডিতে অবস্থিত ছিল।

আঞ্চলিক রাজধানী 
১৯৭০-এর দশকে বর্তমান প্রশাসনিক কাঠামো প্রতিষ্ঠিত হওয়ার পর থেকে পাকিস্তানের প্রদেশ ও অঞ্চলগুলোর রাজধানী অপরিবর্তিত ছিল। চারটি প্রাদেশিক রাজধানী তাদের নিজ প্রদেশের বৃহত্তম শহর। ২০১৭ সালের সালের আদমশুমারি অনুসারে পাকিস্তানের মোট জনসংখ্যা ২০,৭৭,৭৪,৫২০।

সাবেক প্রাদেশিক রাজধানী 
 ফেডারেল প্রশাসনিক উপজাতীয় অঞ্চল: পেশোয়ার (১৯৪৭)
 পূর্ব বাংলা (পরবর্তীতে পূর্ব পাকিস্তান): ঢাকা (১৯৬২)
 পশ্চিম পাকিস্তান: লাহোর (১৯৫৫)
 পশ্চিম পাকিস্তান: রাওয়ালপিন্ডি (১৯৫৯)

আরও দেখুন 

 পাকিস্তানের প্রশাসনিক অঞ্চল
 পাকিস্তানের প্রাক্তন প্রশাসনিক এককসমূহ
 একাধিক রাজধানী আছে এমন দেশের তালিকা

তথ্যসূত্র

বহিঃসংযোগ 
 Official Website of the Government of Gilgit Baltistan 

পাকিস্তানের রাজধানীসমূহ
পাকিস্তানের জনবহুল স্থান
পাকিস্তানের শহরের তালিকা
পাকিস্তানের রাজধানী
ডেকলান রাইস

ডেকলান রাইস (; জন্ম: ১৪ জানুয়ারি ১৯৯৯) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ওয়েস্ট হ্যাম ইউনাইটেড এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৬–০৭ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে রাইস ফুটবল জগতে প্রবেশ করেন; অতঃপর তিনি ওয়েস্ট হ্যাম ইউনাইটেড অনূর্ধ্ব-২৩ এবং একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, তিনি অনূর্ধ্ব-২৩ এবং একাডেমি পর্যায় হতে উত্তীর্ণ হয়ে ওয়েস্ট হ্যাম ইউনাইটেডের মূল দলে যোগদান করেছেন।

তথ্যসূত্র

বহিঃসংযোগ

 ওয়েস্ট হ্যাম ইউনাইটেডের প্রাতিষ্ঠানিক ওয়েবসাইটে ডেকলান রাইস 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে ডেকলান রাইস 
 
 
 

জীবিত ব্যক্তি
১৯৯৯-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
চেলসি ফুটবল ক্লাবের খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
প্রজাতন্ত্রী আয়ারল্যান্ডীয় ফুটবলার
২০২২ ফিফা বিশ্বকাপের খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
আইরিশ বংশোদ্ভূত ইংরেজ ব্যক্তি
উয়েফা ইউরো ২০২৪-এর খেলোয়াড়
উয়েফা কনফারেন্স লিগ বিজয়ী খেলোয়াড়
পুরুষ ফুটবল মধ্যমাঠের খেলোয়াড়
আর্সেনাল ফুটবল ক্লাবের খেলোয়াড়
ফ্রন্টিস

ফ্রন্টিস (Phrontis) (প্রাচীন গ্রিক : Φροντις) ছিলেন ফ্রিক্সাস ও ক্যালসিওপির চার (অথবা পাঁচ) পুত্রের একজন। তিনি কলচিসের রাজা ঈটিজ এর নাতিও ছিলেন।

ফ্রন্টিস ও তার ভাইরা কলচিসে বড় হয়, এবং তাদের পিতা ফ্রিক্সাসের মৃত্যুর পর, তিনি আর তার ভাইরা অরকোমেনাসের রাজা অ্যাথামাসের হাতে তার পিতার প্রতি দুর্ব্যবহারের প্রতিশোধ নেবার উদ্দেশ্যে রওয়ানা হয়। কিন্তু যাত্রাপথে তারা কৃষ্ণ সাগরে যুদ্ধের দেবতা আরেসের দ্বীপে আটকে যায়। পরবর্তীতে জ্যাসন ও আর্গোনটরা তাদেরকে উদ্ধার করেন। ফ্রন্টিস ও তার ভাইরা ঈটিজের পৌত্র জানার পর জ্যাসন তাদেরকে তাদের সাথে কলচিসে ফিরে যেতে এবং স্বর্ণের পশম আনতে সাহায্য করতে রাজি করান। জ্যাসন তাদেরকে সেই অঞ্চলের নিরাপত্তা ও নকশার ব্যাপারে জিজ্ঞাসা করেন। কলসিচ থেকে স্বর্ণের পশম উদ্ধারের পর, ফ্রন্টিস ও তার ভাইরা আর্গোর যাত্রীদের সাথে গ্রিসে ফিরে আসে। তার ভাইরা ছিল সাইটিসোরাস, আরগুস ও মেলাস, এবগ্ন কিছু সূত্র অনুযায়ী তার আরেক ভাই ছিল প্রেসবন

আরেকটি ঘটনা আরগোনটের ভ্রমণের অনেক বছর পর ঘটে যা ফ্রন্টিসের ভাই মেলাসের বাণিজ্যযাত্রার সাথে সম্পর্কিত। তাকে ককেশাসের সাইরাস নদীর তীরের নগর আয়োনেট্রিয়া এর অত্যাচারী রাজা টেলিক্রেটিস বন্দী করেন। মেলাসের সাথে ককেশাস হয়ে যাত্রা করা অনেক বণিককেই তিনি বন্দী করেছিলেন। তিনি মনে করতেন, গ্রিস ও আনাতোলিয়া থেকে আসা যত বেশি সম্ভব বণিককে বন্দি করতে হবে, তাতে গ্রিক ও আনাতোলিয়ার নগররাষ্ট্রগুলোর অর্থনীতি দুর্বল হয়ে যাবে, যার ফলে তার পক্ষে সেই সব নগররাষ্ট্র জয় করা সুবিধাজনক হবে। ভাইয়ের বন্দিত্বের খবর পেয়ে ফ্রন্টিস তার ভাইকে উদ্ধার করতে রওয়ানা হলেন। ফ্রন্টিস জিউসের কাছে সাহায্যের জন্য প্রার্থনা করেছিলেন এবং জিউস ফ্রন্টিসকে টেম্পেস্ট্রিস নামক একটি ঘোড়া দান করেন, যার ইগলের মত ডানা রয়েছে (জিউসের পবিত্র প্রাণী)। এর ফলে ফ্রন্টিস ককেশাসের উঁচু পর্বতমালার উপর দিয়ে উড়ে গিয়ে নিরাপদে আয়োনেট্রিয়ায় পৌঁছতে সক্ষম হন। আয়োনেত্রিয়ায় পৌঁছানোর পরে, ফ্রন্টিস তার ভাই মেলাস এবং আরও অনেক গ্রীক এবং আনাতোলিয়ান ভ্রমণকারী ব্যবসায়ীকে কারাগারের বন্ধন থেকে মুক্তি দিয়েছিলেন। এরপরে তিনি আয়োনেট্রিয়ার বাসিন্দাকে বিদ্রোহ করতে এবং টেলিক্রেটসকে উৎখাত ও হত্যা করতে সহায়তা করেছিলেন, এভাবে আয়োনেট্রীয়দেরকে তাদের অত্যাচারী রাজার হাত থেকে মুক্তি দেওয়া হয়েছিল। লিস্ট্রা নামে এক আয়োনেট্রিয়ান নারী ফ্রন্টিস ও মেলাসের সাথে গ্রিসে ফেরার পথে যোগ দেন, পরবর্তীতে ফ্রন্টিস লিস্ট্রাকে বিয়ে করেছিলেন। মেলাসের বিবাহ হয় অ্যাথামাস ও থেমিস্টোর কন্যা ইউরিক্লেইয়া এর সাথে, তাদের হাইপেরেস নামে এক পুত্রসন্তানের জন্ম হয়। হাইপেরিস একটি ঝড়নার কাছে বাস করতেন, হাইপেরিসের নামের সাথে মিলিয়ে যার নাম দেয়া হয় হাইপেরিয়া।

অন্যান্য ব্যবহার 

 ফ্রন্টিস প্যানথুয়াসের স্ত্রী এবং ইউফরবাস ও হাইপেরেনরের মা ছিলেন।  
 ফ্রন্টিস ছিলেন মেনেলাউসের নৌকার কাণ্ডারী। 
 অ্যাডেল গেরাসের ট্রয়- এ অ্যালাস্টারের মা ছিলেন ফ্রন্টিস।

তথ্যসূত্র 

 Argonauts

গ্রিক পুরাণের চরিত্র
গ্রিক পুরাণ
অ্যালেক্স অক্সলেড-চেম্বারলিন

অ্যালেক্সান্ডার মার্ক ডেভিড অক্সলেড-চেম্বারলিন (, ; জন্ম: ১৫ আগস্ট ১৯৯৩; অ্যালেক্স অক্সলেড-চেম্বারলিন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০০০–০১ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে অক্সলেড-চেম্বারলিন ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০০৯–১০ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। সাউদাম্পটনে তিনি ২ মৌসুম অতিবাহিত করেছেন; যেখানে তিনি ৩৬ ম্যাচে ৯টি গোল করেছেন। পরবর্তীতে তিনি আর্সেনালের হয়ে খেলেছেন। ২০১৭–১৮ মৌসুমে, তিনি ৩৮ মিলিয়ন ইউরোর বিনিময়ে আর্সেনাল হতে লিভারপুলে যোগদান করেছেন।

দলগতভাবে, ঘরোয়া ফুটবলে, অক্সলেড-চেম্বারলিন এপর্যন্ত ১০টি শিরোপা জয়লাভ করেছেন, যার মধ্যে ৬টি আর্সেনালের হয়ে এবং ৪টি লিভারপুলের হয়ে জয়লাভ করেছেন।

তথ্যসূত্র

বহিঃসংযোগ 

 লিভারপুলের প্রাতিষ্ঠানিক ওয়েবসাইটে অ্যালেক্স অক্সলেড-চেম্বারলিন 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে অ্যালেক্স অক্সলেড-চেম্বারলিন 
 
 
 

জীবিত ব্যক্তি
১৯৯৩-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
আর্সেনাল ফুটবল ক্লাবের খেলোয়াড়
লিভারপুল ফুটবল ক্লাবের খেলোয়াড়
সাউদাম্পটন ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০১২-এর খেলোয়াড়
২০১৪ ফিফা বিশ্বকাপের খেলোয়াড়
পুরুষ ফুটবল মধ্যমাঠের খেলোয়াড়
বেশিকতাশ জিমনাস্টিক ক্লাবের ফুটবলার
সুপার লিগের খেলোয়াড়
কৃষ্ণাঙ্গ ইংরেজ ক্রীড়াবিদ
জেরাল্ড বন্ড

জেরাল্ড এডওয়ার্ড বন্ড (; জন্ম: ৫ এপ্রিল, ১৯০৯ - মৃত্যু: ২৭ আগস্ট, ১৯৬৫) কেপ প্রদেশের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জেরাল্ড বন্ড।

প্রথম-শ্রেণীর ক্রিকেট 
১৯২৯-৩০ মৌসুম থেকে ১৯৩৮-৩৯ মৌসুম পর্যন্ত জেরাল্ড বন্ডের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি ব্যাটসম্যান ছিলেন জেরাল্ড বন্ড। ডানহাতি মাঝারিসারির কিংবা একটু উপরেরসারিতে ব্যাটিং করতেন জেরাল্ড বন্ড। এছাড়াও, ডানহাতে মিডিয়াম পেস বোলিং করতেন তিনি। ১৯২৯-৩০ মৌসুম থেকে ওয়েস্টার্ন প্রভিন্স দলে অনিয়মিতভাবে খেলতেন।

১৯৩৬-৩৭ মৌসুমে নিজস্ব স্বর্ণালী সময় অতিবাহিত করেন। এ পর্যায়ে ডারবানে অনুষ্ঠিত খেলায় নাটালের বিপক্ষে ১৭০ রান তুলে নিজস্ব স্বর্ণালী মুহূর্ত অতিক্রমণ করেন। এটিই তার প্রথম-শ্রেণীর ক্রিকেটে একমাত্র শতরানের ঘটনা ছিল। ঐ পর্যায়ে তার দল ৬৬৪/৬ রানের বিপরীতে খেলছিল। ১৭০ রান করলেও তার দল ইনিংস ব্যবধানে পরাজয়বরণ করে। পরের খেলায় ওয়েস্টার্ন প্রভিন্সের পক্ষে ব্যাটিং উদ্বোধনে নামেন তিনি। বর্ডারের বিপক্ষে অনুষ্ঠিত ঐ খেলায় তিনি মিডিয়াম-পেস বোলিং করে ৪/১৭ লাভ করেন। এটিই তার খেলোয়াড়ী জীবনের সেরা বোলিং পরিসংখ্যান ছিল।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জেরাল্ড বন্ড। ২৪ ডিসেম্বর, ১৯৩৮ তারিখে জোহেন্সবার্গে সফরকারী ইংল্যান্ড বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

জেরাল্ড বন্ডের টেস্ট খেলোয়াড়ী জীবন বেশ ক্ষণস্থায়ী ছিল। ১৯৩৮-৩৯ মৌসুমে ইংরেজ দল দক্ষিণ আফ্রিকা গমন করে। সফররত ইংরেজ দলের বিপক্ষে ওয়েস্টার্ন প্রভিন্সের সদস্যরূপে দুই উইকেট পান। তন্মধ্যে, ওয়ালি হ্যামন্ড তার শিকারে পরিণত হয়েছিলেন। এছাড়াও, উভয় ইনিংসে ১৩ রান করে সংগ্রহ করেছিলেন।

এরপর, পাঁচ-টেস্ট নিয়ে গড়া সিরিজের প্রথম টেস্ট খেলার জন্যে তাকে দলে অন্তর্ভুক্ত করা হয়। ইংল্যান্ডের ব্যাটিংকালে তিনি ষষ্ঠ বোলার হিসেবে বোলিং করার জন্যে আমন্ত্রিত হন। তাকে মাত্র দুই ওভার বোলিং করার সুযোগ দেয়া হয়। কোন উইকেট পাননি ও ১৬ রান খরচ করে ফেলেন। দক্ষিণ আফ্রিকার ইনিংসে তাকে নাইটওয়াচম্যান হিসেবে নবম অবস্থানে ব্যাটিংয়ে নামানো হয়। সচরাচর, ওয়েস্টার্ন প্রভিন্সের সদস্যরূপে ৩ কিংবা ৪ নম্বরে ব্যাটিং করতেন। প্রথম বলেই তিনি আউট হন ও ঐ ইনিংসে তিনজন ব্যাটসম্যানের অন্যতম হিসেবে এ দূর্ভাগ্যজনক অধ্যায়ের শিকার হন।

অবসর 
তাকে আর দক্ষিণ আফ্রিকার পক্ষে খেলানো হয়নি ও এরপর আর কোন প্রথম-শ্রেণীর ক্রিকেট খেলায়ও অংশ নেননি। ২৭ আগস্ট, ১৯৬৫ তারিখে ৫৬ বছর বয়সে কেপ প্রদেশের কেপ টাউন এলাকায় জেরাল্ড বন্ডের দেহাবসান ঘটে।

তথ্যসূত্র

আরও দেখুন 
 নরম্যান গর্ডন
 হেনরি টেবরার
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯০৯-এ জন্ম
১৯৬৫-এ মৃত্যু
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
কেপ টাউন থেকে আগত ক্রিকেটার
হ্যারি উইঙ্কস

হ্যারি বিলি উইঙ্কস (; জন্ম: ২ ফেব্রুয়ারি ১৯৯৬; হ্যারি উইঙ্কস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পার এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০২–০৩ মৌসুমে, ইংরেজ ফুটবল ক্লাব টটেনহ্যাম হটস্পার অনূর্ধ্ব-২৩ এবং একাডেমির হয়ে খেলার মাধ্যমে উইঙ্কস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, তিনি অনূর্ধ্ব-২৩ এবং একাডেমি হতে উত্তীর্ণ হয়ে টটেনহ্যাম হটস্পারের মূল দলে যোগদান করেছেন।

তথ্যসূত্র

বহিঃসংযোগ

 টটেনহ্যাম হটস্পারের প্রাতিষ্ঠানিক ওয়েবসাইটে হ্যারি উইঙ্কস 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে হ্যারি উইঙ্কস 
 
 

জীবিত ব্যক্তি
১৯৯৬-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
উনিওনে কালচো সাম্পদোরিয়ার খেলোয়াড়
লেস্টার সিটি ফুটবল ক্লাবের খেলোয়াড়
সেরিয়ে আ-এর খেলোয়াড়
ইংল্যান্ডের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
ইংরেজ ফুটবল লিগের খেলোয়াড়
ইতালিতে প্রবাসী ফুটবলার
মেসন মাউন্ট

মেসন টনি মাউন্ট (, ; জন্ম: ১০ জানুয়ারি ১৯৯৯; মেসন মাউন্ট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন।

২০০৫–০৬ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে মাউন্ট ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৭–১৮ মৌসুমে, চেলসির মূল দলে অন্তর্ভুক্ত হলেও একটি ম্যাচও না খেলে একই মৌসুমে ভিতেসে-এ ধারে যোগদান করেন এবং এই ক্লাবের হয়েই তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচ খেলেন। ভিতেসে-এ তিনি ১ মৌসুম অতিবাহিত করেছেন; যেখানে তিনি ২৯ ম্যাচে ৯টি গোল করেছেন। পরবর্তীতে তিনি ডার্বি কাউন্টির হয়ে ধারে খেলেছেন। ২০১৯–২০ মৌসুমে, তিনি ডার্বি কাউন্টিতে ধারে খেলা সম্পন্ন করে চেলসিতে যোগদান করেছেন।

দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ।

তথ্যসূত্র

বহিঃসংযোগ

 চেলসির প্রাতিষ্ঠানিক ওয়েবসাইটে মেসন মাউন্ট 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে মেসন মাউন্ট 
 
 

জীবিত ব্যক্তি
১৯৯৯-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
চেলসি ফুটবল ক্লাবের খেলোয়াড়
ডার্বি কাউন্টি ফুটবল ক্লাবের খেলোয়াড়
প্রিমিয়ার লিগের খেলোয়াড়
এসবিভি ভিতেসের খেলোয়াড়
২০২২ ফিফা বিশ্বকাপের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
এরেডিভিজির খেলোয়াড়
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০২০-এর খেলোয়াড়
নেদারল্যান্ডসে প্রবাসী ফুটবলার
পুরুষ ফুটবল মধ্যমাঠের খেলোয়াড়
জেমস ড্যানিয়েল ম্যাডিসন

জেমস ড্যানিয়েল ম্যাডিসন (; জন্ম: ২৩ নভেম্বর ১৯৯৬; জেমস ম্যাডিসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লেস্টার সিটি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলে থাকেন।

ইংরেজ ফুটবল ক্লাব কভেন্ট্রি সিটির যুব পর্যায়ের হয়ে খেলার মাধ্যমে ম্যাডিসন ফুটবল জগতে প্রবেশ করেন এবং এই ক্লাবের হয়ে খেলার মাধ্যমে ফুটবল খেলায় বিকশিত হয়েছেন। ২০১৩–১৪ মৌসুমে, কভেন্ট্রি সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। কভেন্ট্রি সিটিতে তিনি ৩ মৌসুম অতিবাহিত করেছেন; যেখানে তিনি ২৪ ম্যাচে ৪টি গোল করেছেন। পরবর্তীতে তিনি নরউইচ সিটি এবং আবেরডিনের মতো ক্লাবের হয়ে খেলেছেন। ২০১৮–১৯ মৌসুমে, তিনি ২৫ মিলিয়ন ইউরোর বিনিময়ে নরউইচ সিটি হতে লেস্টার সিটিতে যোগদান করেছেন।

তথ্যসূত্র

বহিঃসংযোগ

 লেস্টার সিটির প্রাতিষ্ঠানিক ওয়েবসাইটে জেমস ম্যাডিসন 
 ফুটবল অ্যাসোসিয়েশনের প্রাতিষ্ঠানিক ওয়েবসাইটে জেমস ম্যাডিসন 
 
 

জীবিত ব্যক্তি
১৯৯৬-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
কভেন্ট্রি সিটি ফুটবল ক্লাবের খেলোয়াড়
লেস্টার সিটি ফুটবল ক্লাবের খেলোয়াড়
নরিচ সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
২০২২ ফিফা বিশ্বকাপের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
টটেনহ্যাম হটস্পার ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
স্কটীয় পেশাদার ফুটবল লিগের খেলোয়াড়
ইংল্যান্ডের আন্তর্জাতিক ফুটবলার
আইরিশ বংশোদ্ভূত ইংরেজ ব্যক্তি
উয়েফা ইউরোপা লিগ বিজয়ী খেলোয়াড়
পুরুষ ফুটবল মধ্যমাঠের খেলোয়াড়
ইস্তাম্বুলের মসজিদের তালিকা

ইস্তাম্বুল, ১৪৫৩ সাল থেকে উসমানীয় সাম্রাজ্যের রাজধানী এবং মধ্যপ্রাচ্যের বৃহত্তম শহর, এখানে অসংখ্য মসজিদ রয়েছে। ২০০৭ সালে, ইস্তাম্বুলে ২,৯৪৪ টি সক্রিয় মসজিদ ছিল।

বাইজান্টাইন ভবন 

এই বাইজান্টাইন কাঠামোকে অটোমানরা মসজিদে রূপান্তরিত করেন।
 আরাপ মসজিদ
 আতিক মুস্তাফা পাশা মসজিদ
 বদরুম মসজিদ
 এস্কি ইমারেত মসজিদ
 ফেনারি ঈসা মসজিদ
 হিরামি আহমেত পাশা মসজিদ
 গুল মসজিদ
 হাগিয়া সোফিয়া
 ছরা চার্চ, বর্তমানে জাদুঘর
 কালেন্দেরহানে মসজিদ
 কাসিম আগা মসজিদ
 কেফেলি মসজিদ
 কচা মুস্তাফা পাশা মসজিদ
 ছোট হাগিয়া সোফিয়া
 পাম্মাকারিস্তস চার্চ
 সানচাক্তার হায়রেত্তিন মসজিদ
 ভেফা কিলিসে মসজিদ
 যেয়রেক মসজিদ

অটোমান মসজিদ 

 এয়ুপ সুলতান মসজিদ, ১৪৫৮
 মাহমুত পাশা মসজিদ, এমিনোনু, ১৪৬৩
 ফাতিহ মসজিদ, ১৪৭০
 মুরাত পাশা মসজিদ, আক্সারায়, ১৪৭১
 রুম মেহমেদ পাশা মসজিদ, ১৪৭১
 ফিরোজ আগা মসজিদ, ১৪৯১
 বায়েজিদ দ্বিতীয় মসজিদ, ১৫০৬
 ইয়াভুজ সেলিম মসজিদ, ১৫২৭/২৮
 পিরি মেহমেদ পাশা মসজিদ, ১৫৩০–৩১
 হাসেকি সুলতান মসজিদ, ১৫৩৯
 ডেফতেরদার মসজিদ, ১৫৪২
 মিহিরিমাহ সুলতান মসজিদ (উস্কুদার), ১৫৪৮
 শেহজাদে মসজিদ, ১৫৪৮
 বুরমাল মেসচিত মসজিদ (বুরমাল মেসচিত চামিই), ১৫৫০
 হাদিম ইব্রাহিম পাশা মসজিদ, ১৫৫১
 সিনান পাশা মসজিদ (ইস্তাম্বুল), ১৫৫৫
 সুলাইমানি মসজিদ, ১৫৫৮
 ইস্কেন্দের পাশা মসজিদ, কানলিচা, ১৫৬০
 রুস্তেম পাশা মসজিদ, ১৫৬৩
 মিহিরিমাহ মসজিদ, ১৫৬৫
 কারা আহমেত পাশা মসজিদ, ১৫৭২
 শকল্লু মেহমেত পাশা মসজিদ, ১৫৭২
 যাল মাহমুদ পাশা মসজিদ, ১৫৭৭
 কিলিক আলি পাশা কমপ্লেক্স, ১৫৮০
 সেমসি পাশা মসজিদ, ১৫৮১
 আতিক ভালিদে মসজিদ, ১৫৮৩
 মোল্লা সেলেবি মসজিদ, ১৫৮৪
 মেসিহ মেহমেদ পাশা মসজিদ, ১৫৮৫
 কিরমিযি মিনারে মসজিদ, সম্ভবত ১৫৯১
 সুলতান আহমেদ মসজিদ, ১৬১৬
 নতুন মসজিদ মসজিদ (ইস্তাম্বুল), ১৬৬৫
 ইয়েনি ভালিদে মসজিদ, ১৭১০
 নুরুওসমানি মসজিদ, ১৭৫৫
 জেয়নেপ সুলতান মসজিদ, ১৭৬৯
 এমিরগান মসজিদ, ১৭৮১
 লালেলি মসজিদ, ১৭৮৩
 টেসভিকিয়ে মসজিদ, ১৭৯৪
 মুহাম্মদ মাআরিফি মসজিদ, ১৮১৮
 নুসরেতিয়ে মসজিদ, ১৮৩৬
 কুচুক মেচিদিয়ে মসজিদ, ১৮৪৩
 ডলমাবাহচে মসজিদ, ১৮৫৫
 ওরতাকয় মসজিদ, ১৮৫৬
 আলতুনিযাদে মসজিদ, ১৮৬৫
 পেরতেভনিয়াল ভালিদে সুলতান মসজিদ, ১৮৭২
 ইয়ালদিয হামিদিয়ে মসজিদ, ১৮৮৬
 বেবেক মসজিদ, ১৯১৩
 হান্দান আগা মসজিদ, ১৫ শতক
 ইস্কেন্দের পাশা মসজিদ, ফাতিহ, ১৫ বা ১৬ শতকে

অটোমান পরবর্তী মসজিদ 
 সাকিরিন মসজিদ, ২০০৯
 কামলিকা মসজিদ, ২০১৬
 সানকাকলার মসজিদ, ২০১২
 সিসলি মসজিদ, ১৯৪৯

তথ্যসূত্র 

ইস্তাম্বুলের মসজিদ
শহর অনুযায়ী মসজিদের তালিকা
বাংলাদেশ অ্যাক্রেডিটেশন কাউন্সিল

বাংলাদেশ অ্যাক্রেডিটেশন কাউন্সিল (বিএসি; বাংলা অর্থ "বাংলাদেশ প্রত্যয়ন পরিষদ") একটি স্বায়ত্তশাসিত সরকারি সংস্থা যা উচ্চ শিক্ষা প্রতিষ্ঠান এবং একাডেমিক প্রোগ্রাম প্রদানকারী সত্তাদের স্বীকৃতি প্রদান এবং মান নিশ্চিতকরণের দায়িত্ব পালন করে।

ইতিহাস

কাউন্সিলটি 'বাংলাদেশ অ্যাক্রেডিটেশন কাউন্সিল আইন, ২০১৭'-এর অধীনে প্রতিষ্ঠা করা হয়। ২০১৭ সালের মার্চে বাংলাদেশ জাতীয় সংসদে 'বাংলাদেশ অ্যাক্রেডিটেশন কাউন্সিল আইন, ২০১৭' গৃহীত হয়। মেসবাহউদ্দিন আহমেদ ২০১৮ সালের আগস্টে কাউন্সিলের প্রথম চেয়ারম্যান নিযুক্ত হন। ২০১৯ সালের মে মাসে শিক্ষামন্ত্রী দীপু মনি  মহাখালীতে অবস্থিত কাউন্সিলের সদর দপ্তর উদ্বোধন করেন। ২০১৯ সালের জুন নাগাদ কাউন্সিলের চারজন পূর্ণকালীন সদস্যের নিয়োগ সম্পন্ন হয়। কাউন্সিলের প্রথম সভা ২২ ডিসেম্বর ২০১৯ তারিখে মহাখালী অফিসে অনুষ্ঠিত হয়।

উদ্দেশ্য

 শিক্ষাকার্যক্রম এবং প্রাতিষ্ঠানিক পর্যায়ে গুণমান নিশ্চয়তা প্রক্রিয়া এবং জাতীয় যোগ্যতার ফ্রেমওয়ার্ক বাস্তবায়নে সহযোগিতা।
 শিক্ষাকার্যক্রম ও প্রাতিষ্ঠানিক পর্যায়ে স্ব-মূল্যায়ন এবং আভ্যন্তরীণ গুণগত মান নিশ্চিতকরণ সংস্কৃতি তৈরির জন্য প্রয়োজনীয় মানদন্ড, পরামর্শমূলক নির্দেশাবলী এবং সমসাময়িক সর্বোত্তম কার্যপ্রণালীর নিয়মাবলী সরবরাহ।
 অ্যাক্রেডিটেশনের (প্রত্যয়নের) জন্য প্রস্তুতি সংক্রান্ত পরামর্শ প্রদান।
 গুণমান নিশ্চয়তা মানদন্ডসমূহকে প্রাতিষ্ঠানিভূত করতে সহায়তা করা।
 উচ্চশিক্ষা প্রতিষ্ঠান ও শিক্ষা কার্যক্রমের গুণগতমান মূল্যায়ন, মানোন্নয়ন এবং অ্যাক্রেডিটেশনের (প্রত্যয়নের) জন্য মতামত প্রদান।
 উচ্চশিক্ষা প্রতিষ্ঠানসমূহকে গুণগতমান নিশ্চিতকরণ, অ্যাক্রেডিটেশন বিষয়ে উৎসাহিতকরণ এবং সক্ষমতা বৃদ্ধির লক্ষ্যে সেমিনার, কর্মশালা, প্রশিক্ষণ ও সম্মেলন আয়োজন করা।
 গুণমান নিশ্চয়তা মানদন্ডের যথার্থতা বিষয়ে গবেষণা কার্যক্রম পরিচালনা।
 আন্তর্জাতিক পর্যায়ে গ্রহণযোগ্য গুণমান নিশ্চয়তা নেটওয়ার্ক এবং প্রত্যয়ন সংস্থাসমূহের সংগে সংযোগ রক্ষা করা।

চেয়ারম্যান
 মেসবাহউদ্দিন আহমেদ (২০১৮ - বর্তমান)

তথ্যসূত্র

বহিঃসংযোগ
 

বাংলাদেশের সরকারি সংস্থা
ঢাকা ভিত্তিক সংগঠন
২০১৭-এ বাংলাদেশে প্রতিষ্ঠিত
২০১৭-এ প্রতিষ্ঠিত সরকারি সংস্থা